**PUČKO OTVORENO UČILIŠTE KNIN**

**4. gardijske brigade 11**

**- Upravno vijeće**

**KLASA: 007-02/25-01/04**

**URBROJ: 2182-1-39-01-25-5**

**Knin, 4.7.2025. godine**

**Zapisnik s trideset treće sjednice Upravnog vijeća Učilišta održane dana 4.7.2025. godine s početkom u 08:00 sati**

**DNEVNI RED**

1. **Utvrđivanje i usvajanje dnevnog reda za 33. sjednicu Upravnog vijeća Učilišta,**
2. **Rasprava i usvajanje zapisnika s prethodne 32. sjednice,**
3. **Donošenje Odluke o upisu u programe obrazovanja u školskoj godini 2025./2026.** (izvjestiteljica Sandra Ljubas),
4. **Razmatranje i odlučivanje po natječaju za izbor i imenovanje ravnatelja / ravnateljice Pučkog otvorenog učilišta Knin,**
5. **Tekuća pitanja.**

U radu sjednice sudjelovali su svi članovi Upravnog vijeća: Spomenka Martić, Sandra Ljubas i Jelena Kaić. Prvom djelu sjednice, prije početka 4. točke dnevnog reda, prisustvovala je i Sandra Žulj Cigić, ravnateljica. Zapisničarka na sjednici je bila Sandra Ljubas.

Dokumentacija za točke dnevnog reda je bila sadržana u privitku maila koji je predsjednica Upravnog vijeća Spomenka Martić poslala članovima prilikom pozivanja na sjednicu.

**TOČKA 1.**

Svi prisutni članovi Upravnog vijeća su glasali s DA za usvajanje dnevnog reda za trideset treću sjednicu.

**TOČKA 2.**

Svi prisutni članovi Upravnog vijeća su jednoglasno usvojili zapisnik s prethodne 32. sjednice Upravnog vijeća.

**TOČKA 3.**

Izvjestiteljica Sandra Ljubas je rekla da će u školskoj 2025./2026. godini Učilište upisati (sukladno broju zainteresiranih) do 13 obrazovnih skupina i to 10-11 verificiranih i 2-3 za provedbu neverificiranih programa. Edukacije su planirane prvenstveno koristeći vaučere za obrazovanje u suradnji s Hrvatskim zavodom za zapošljavanje, Udrugom Mondo Nuovo, gradskim ustanovama i poduzećima, ostalim udrugama s područja grada Knina, Šibensko-kninskom županijom i samofinanciranjem polaznika. Provodit će se svi programi za koje se iskaže interes samih polaznika ili na zahtjev pravnih osoba. Broj polaznika u skupini i organizacija nastave će ovisiti i o mogućim propisanim uvjetima o broju polaznika. Iz komunikacije s HZZ-om se može iščitati da najviše postoji mogućnost za upis mikrokvalifikacija iz sektora poljoprivrede i veterine, a kada je u pitanju samofinanciranje tu postoji interes za program knjigovođe. Članovi Upravnog vijeća nisu imali dodatnih pitanja te je ova točka dnevnog reda dana na glasanje. Jednoglasno je prihvaćena te je donesena Odluka o upisu u programe obrazovanja u školskoj godini 2025. / 2026. godini. Nakon završetka 3. točke dnevnog reda, u 08:24 Sandra Žulj Cigić je napustila sjednicu.

**TOČKA 4.**

U 4. točki dnevnog reda članovi Upravnog vijeća su otvorili jedinu pristiglu prijavu na Natječaj za izbor ravnatelja/ravnateljice Pučkog otvorenog učilišta Knin, KLASA: UP-I/007-01/25-01/04, UR. BROJ: 2182-1-39-01-25-1, objavljenog dana 13.6.2025. godine na mrežnim stranicama Učilišta i u „Narodnim novinama“. Prijava je poslana dana 24.6.2025. godine, a zaprimljena je 25.6.2025. godine od strane administrativne radnice Svjetlane Paić, koja je primitak zabilježila vlastoručnim potpisom na kuverti. Na kuverti je naznačeno da se radi o prijavi na natječaj za izbor ravnatelja/ravnateljice i da se kuverta ne otvara. Sadržavala je sljedeće dokumente: (1) Prijavu na natječaj za izbor ravnatelja/ravnateljice Pučkog otvorenog učilišta Knin kandidatkinje Sandre Žulj Cigić, OIB: 76960555133, adresa: Hrvatskih vitezova 95, 22300 Knin, mobitel: 0959096293, e-mail: zuljsandra@gmail.com, datum prijave 24.6.2025. godine; (2) Životopis na Europass obrascu potpisan i datiran s danom 24.6.2025. godine; (3) Elektronički zapis iz knjige državljana izdan 17.6.2025. godine; (4) Ovjerenu presliku diplome o stečenoj stručnoj spremi sedmog (VII/I) stupnja za profesora pedagogije i profesora filozofije, s datumom ovjere 18.6.2025. godine; (5) Ovjerenu presliku diplome o završenom specijalističkom studiju Vođenje i upravljanje odgojno-obrazovnom ustanovom sa stečenim akademskim nazivom Specijalistica vođenja i upravljanja odgojno-obrazovnom ustanovom, s datumom ovjere 18.6.2025. godine; (6) Elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje, KLASA: 034-04/25-03/6, UR. BROJ: 341-25-05/8-25-502645, izdanog dana 17.06.2025.; (7) Ugovor o radu na određeno vrijeme za radno mjesto ravnatelj Pučkog otvorenog učilišta Knin, datiranim s 29.7.2021. godine; (8) Ugovor o radu na neodređeno vrijeme za radno mjesto stručno-pedagoškog voditelja u Pučkom otvorenom učilištu Knin, datiranim s 01.06.2007. godine; Uvjerenje o ne vođenju kaznenog postupka izdanog 17.06.2025. godine; (9) Četverogodišnji plan rada ravnatelja za razdoblje 2025. – 2029. godine, izrađenog u Kninu, lipanj 2025. godine.

Članovi Upravnog vijeća su uvidom i temeljitom analizom priložene dokumentacije utvrdili da je kandidatkinja Sandra Žulj Cigić dostavila svu propisanu dokumentaciju te da ispunjava sve formalne uvjete natječaja. Nakon toga je ova točka dana na glasanje. Jednoglasno je prihvaćena i donesena je Odluka kojom se predlaže da se za ravnatelja Pučkog otvorenog učilišta Knin, za mandatno razdoblje 2025. – 2029. godine,  imenuje Sandra Žulj Cigić. Predsjednica Upravnog vijeća je rekla da se Odluka s ostalom dokumentacijom prijave kandidatkinje na natječaj dostavlja Gradskom vijeću na daljnje postupanje.

**TOČKA 5.**

Članovi Upravnog vijeća su upoznati s programima koji su nedavno završili. Provodili su se u suradnji s Udrugom Mondo Nuovo, Nacionalnim parkom Krka i korištenjem vaučera za obrazovanje. Također su upoznati i s kulturnim događanjima koje je Učilište organiziralo u suradnji s Turističkom zajednicom grada Knina, a tiču se disperzije 65. Međunarodnog dječjeg festivala u Šibeniku.

Predsjednica Upravnog vijeća je zaključila sjednicu 4.7.2025. godine u 09:01.

Zapisničarka: Predsjednica Upravnog vijeća:

Sandra Ljubas Spomenka Martić